open-index/open-wikipedia-markdown huggingface dataset:
Parti Perpaduan Kebangsaan Brunei

**Parti Perpaduan Kebangsaan Brunei** (Jawi: **فرتي فرفادوان كبغسأن بروني**) atau **PPKB** adalah sebuah parti politik di Brunei. Meskipun sah didaftarkan sebagai parti politik di Brunei, ia tidak dapat memperoleh perwakilan di dewan kerana pilihan raya belum diadakan di Brunei sejak tahun 1962.

Parti itu didaftarkan pada tahun 1986 sebagai parti politik pertama sejak kemerdekaan Brunei tetapi diharamkan pada tahun 1988. Pada tahun 1995, pengesahan rasmi diberikan untuk mengadakan konvensyen dan Abdul Latif Chuchu, bekas setiausaha agung Parti Demokratik Kebangsaan Brunei, dipilih sebagai presidennya. Sejak tahun 2002, Dr Haji Mohammad Hatta Haji Zainal Abidin menyandang sebagai presiden parti.

Objektif parti termasuk menyokong sebuah wakil kerajaan yang dipilih oleh rakyat, kebebasan bersuara dan pengagihan kekayaan yang adil dan saksama. Pada awal tahun 2006, presiden parti mengisytiharkan bahawa objektifnya selaras dengan falsafah kebangsaan Melayu Islam Beraja.

## Pautan luar
The Europa World Year Book 2003, Volume 1, Parts 1-2
Bella Dowanna

**Qystinna Istajibilla Dowanna Halim** atau lebih dikenali sebagai **Bella Dowanna** (lahir 17 Mei 2003) ialah seorang pelakon dan model wanita Malaysia. Memulakan kerjaya lakonan sebagai pelakon kanak-kanak, beliau terkenal dengan watak lakonannya di televisyen termasuk *[[Miss Kapten Cikgu Waiz]]*, *[[Asalkan Dia Bahagia]]* dan *[[Budak Tebing]]*. Filem sulung lakonannya, *[[M4M4]]* dikeluarkan pada 2020.

## Kerjaya
Bella Dowanna memulakan kerjayanya sebagai pelakon kanak-kanak pada usia enam tahun dan pernah membintangi beberapa iklan televisyen. Bella mendapat tawaran berlakon pada 2012 menerusi telefilem *Begitulah Sayang* arahan Ahmad Idham di mana beliau berlakon sebagai anak kepada Zamarul Hisham dan Norish Karman.

Pada usia remaja, beliau mendapat tawaran berlakon di drama televisyen. Antara drama lakonannya termasuk *[[Sebenarnya, Saya Isteri Dia!]]* (2013), *[[Miss Kapten Cikgu Waiz]]* (2017) dan *[[Cemburu Seorang Perempuan]]* (2019). Bella mendapat peranan lakonan di layar lebar menerusi filem seram arahan Eyra Rahman, *[[M4M4]]* yang mana beliau memegang watak sebagai Alya.

Beliau memegang watak sebagai Laura dalam drama *[[Budak Tebing]]* yang bersiaran di Slot Lestary TV3. Selepas *Budak Tebing* beliau berlakon dalam drama *[[Bila Cupid Jatuh Cinta]]* dengan melakonkan watak sebagai Tina.

Bella juga pernah mengacara rancangan Chikiboom (RTM) sejak 2013 selama 5 musim.

## Filemografi

## Anugerah dan pencalonan

## Rujukan

## Pautan luar
* 
* 
* 
* 
*
Isuzu D-Max

**Isuzu D-Max** adalah trak pikap yang dikeluarkan sejak tahun 2002 oleh Isuzu Motors. Ia berkongsi platform yang sama dengan beberapa trak saiz General Motors (GM) di Amerika Syarikat seperti Chevrolet Colorado, GMC Canyon dan Isuzu i-Series. Nama Chevrolet Colorado juga digunakan pada versi D-Max di Timur Tengah dan Thailand, walaupun tidak sama dengan versi Amerika. D-Max yang asal dijual bersama Chevrolet Colorado di pasar Thailand di mana kedua-duanya dibina. Di Australasia antara tahun 2003 dan 2008, D-Max dipasarkan sebagai Holdode Rodeo, tetapi telah dilancarkan semula sebagai Holden Colorado. Isuzu D-Max sendiri juga diperkenalkan di Australia pada tahun 2008. Isuzu D-Max sudah berada di pasaran Malaysia selama 15 tahun dan terkenal dengan kegunaan penjimatan minyak diesel. Bermula dari tahun 2005 sehingga kini, model trak pikap ini masih menjadi kegemaran ramai.

## Generasi Pertama (2005-2012) Malaysia

Isuzu D-Max generasi pertama dilancarkan pada bulan Jun 2005. Pada tahun 2007, Isuzu Malaysia telah mendedahkan facelift terkini iaitu trak pick-up Isuzu D-Max, yang mempunyai beberapa penambahbaikan dari segi enjin 3.0 liter yang kini mempunyai lebih banyak kuasa dan kecekapan bahan api sebanyak 19% berbanding versi pra-facelift. Satu lagi facelift baru dilancarkan pada tahun 2009 dan kemas kini kecil yang berlaku pada Julai 2011. Edisi terhad telah dilancarkan untuk generasi pertama Isuzu D-Max di Malaysia. Edisi terhad adalah "Hi-Def" dari September 2008 dan edisi terhad yang baru iaitu "Hi-Def" yang dilancarkan dari Jun 2012 terhad kepada 210 unit.

## Generasi Kedua (2013-2020) Malaysia

Isuzu D-Max generasi kedua dilancarkan di Malaysia pada bulan Mei 2013. "**Elevate Your Journey**" adalah promosi slogan yang digunakan dalam pemasaran untuk kereta generasi kedua Isuzu D-Max di Malaysia. Sebuah facelift dilancarkan pada Oktober 2016 dan dikemaskini kecil yang berlaku pada Februari 2018. Edisi terhad Isuzu D-max yang telah dilancarkan untuk generasi kedua Isuzu D-Max di Malaysia adalah "X-Series" dari November 2013 terhad kepada 300 unit, "Artik" dari September 2014 terhad kepada 510 unit dan "Beast" dari Mei 2016 terhad kepada 360 unit. Pada 18 September 2019, Isuzu Malaysia telah melancarkan model baru Isuzu D-Max di pasaran Malaysia dengan kekuatan engin 1.9 litre Ddi BluePower turbodiesel (RZ4E-TC).

## Generasi Ketiga (2021-Sekarang) Malaysia
Di Malaysia, D-Max generasi ketiga telah dilancarkan pada 26 April 2021. Ia ditawarkan dalam tujuh trim: 1.9L 4×4 Single Cab, 3.0L 4×4 Single Cab, 1.9L 4×4 MT Standard, 1.9L 4 ×4 AT Standard, 1.9L 4×4 AT Premium, 3.0L 4×4 AT Premium dan 3.0L 4×4 AT X-Terrain.


File:2021 Isuzu D-Max Spacecab 1.9 Ddi S.jpg|2021 D-Max Spacecab 1.9 Ddi S
File:2021 Isuzu D-Max V-Cross 4-Door 3.0 Ddi Z.jpg|2021 D-Max V-Cross 3.0 Ddi Z (double cab)
File:2020 Isuzu D-Max X-Series Hi-Lander 4-Door 1.9 Ddi (Rear).jpg|2020 D-Max X-Series Hi-Lander (double cab)
File:2020 Isuzu D-Max X-Series Hi-Lander 4-Door 1.9 Ddi (Cockpit).jpg|Dalaman


## Rujukan
Waris Kasih

***Waris Kasih*** ialah sebuah siri drama televisyen Malaysia 2015 arahan Zul Huzaimy lakonan Johan As'ari, Zamarul Hisham, Farisha Irwayu dan Nisha Dirr. Siri ini bersiaran di Slot Azalea TV3 dari 31 Ogos 2015 hingga 7 Oktober 2015 menggantikan *[[Padamu Aku Bersujud]]*.

Siri ini boleh didapati melalui penstriman dalam talian di saluran YouTube rasmi TV3.

## Sinopsis
20 tahun yang lalu, Long yang masih berusia 18 tahun tinggal bersama ibunya dan adik-beradiknya iaitu Zurina (15 tahun), Zuriati (12 tahun), Zairul (10 tahun) dan Zamani (5 tahun). Zurina seorang pelajar yang cemerlang manakala Zuriati seorang yang pendiam dan sering memendam perasaan. Zairul pula seorang yang nakal dan degil.

Selepas ayah mereka meninggal dunia, Long menolong ibunya Wan Puteh menoreh getah dan menjual nasi lemak untuk menampung kehidupan mereka sekeluarga. Long dan Kamarul berkawan baik. Walaupun masing-masing menyimpan perasaan cinta tetapi tidak diluahkan. Sahak sering mendesak Wan Puteh menjual tapak rumah itu bagi melangsaikan hutang arwah suaminya. Malahan, Sahak yang cemburu melihat anak saudaranya, Kamarul berkawan baik dengan Long telah meminta Wan Puteh mengahwinkan Long kepadanya. Long bernasib baik kerana Pak Chu, adik kepada arwah ayah tampil untuk membantu menyelesaikan hutang tersebut.

Namun, hari-hari yang senang tidak lama apabila Wan Puteh meninggal dunia akibat patukan ular. Bermulalah kehidupan Long membesarkan adik-adiknya sendirian setelah berhenti sekolah. Long dan adik beradik kini menumpang kasih dengan Pak Chu dan Mak Chu. Zuriati yang pendiam, menjadi semakin pendiam kerana terlalu rindukan Wan Puteh. Zairul pula semakin nakal, selalu bergaduh, mencuri dan suka memberontak. Long kecewa dan tertekan tetapi dia tidak putus asa. Kamarul berjanji kepada Long bahawa dia akan bekerja keras dan akan mengahwini Long.

Long terkejut apabila Sahak menghantar rombongan meminang ke rumah Pak Chu. Adik-adiknya mendesak Long menerima sahaja Sahak, kerana mereka rasa Sahak mampu membawa mereka keluar dari jalan kemiskinan, terutama Zairul. Zairul berkeras mahu Long berkahwin dengan Sahak kerana bosan hidup dalam kesusahan. Long buntu. Akhirnya, Long rela melakukan pengorbanan demi masa depan adik-adiknya. Apakah akan terjadi dengan Long selepas 20 tahun? Adakah Long akan bahagia selepas adik-adiknya berjaya dalam hidup?

## Pelakon

### Pelakon utama
* Farisha Irwayu sebagai Zaleha/Long
* Zamarul Hisham sebagai Kamarul
* Johan As'ari sebagai Zamani
* Nisha Dirr sebagai Zuriati

### Pelakon pemabntu
* Tasha Aziz sebagai Zurina
* Zain Hamid sebagai Zairul
* Tengku Putri Najuwa sebagai Atiqah
* Hanafi Rahman sebagai Fendi
* Rashdan Baba
* Bella Dowanna
* Sunshine Aileen
* Haeriyanto Hassan

## Rujukan
Eternals (filem)

***Eternals*** adalah sebuah filem adiwira Amerika Syarikat 2021 berdasarkan watak Marvel Comics, Eternals. Diterbitkan oleh Marvel Studios dan diedarkan oleh Walt Disney Studios Motion Pictures, ia merupakan filem ke-26 dalam francais Marvel Cinematic Universe (MCU). Filem ini diarahkan oleh Chloé Zhao, dengan lakon layar oleh Kaz dan Ryan Firpo. Dibintangi oleh Richard Madden, Gemma Chan, Kumail Nanjiani, Lauren Ridloff, Brian Tyree Henry, Salma Hayek, Lia McHugh, Don Lee, Barry Keoghan, Angelina Jolie dan Kit Harington.

Pada April 2018, presiden Marvel Studios Kevin Feige mengumumkan bahawa filem berdasarkan Eternals telah memulakan perkembangan, dengan Matthew dan Ryan Firpo disewa untuk menulis naskah untuk projek itu pada Mei 2018. Menjelang akhir September, Marvel telah mengupah Zhao untuk mengarahkan  filem.  Fotografi utama bermula pada Julai 2019, dengan lokasi termasuk Pinewood Studios, London dan Oxford di England, dan Kepulauan Canary, yang berlangsung sehingga Februari 2020.

The Eternals dijadualkan untuk tayangan di Amerika Syarikat pada 5 November 2021, sebagai sebahagian daripada Fasa Empat MCU.

## Ringkasan
Selepas tragedi yang tidak dijangka berikutan peristiwa ** (2019), Eternals, bangsa alien abadi yang dicipta oleh Celestial yang diam-diam tinggal di Bumi selama lebih dari 7000 tahun-menyatukan semula untuk melindungi manusia daripada rakan-rakan jahat mereka, Deviants.

## Pelakon

* Richard Madden sebagai Ikaris
* Gemma Chan sebagai Sersi. Beliau sebelum ini memainkan Minn-Erva dalam *[[Captain Marvel (filem)|Captain Marvel]]* (2019)
* Kumail Nanjiani sebagai Kingo
* Lauren Ridloff sebagai Makkari
* Brian Tyree Henry sebagai Phastos
* Salma Hayek sebagai Ajak 
* Lia McHugh sebagai Sprite
* Don Lee sebagai Gilgamesh
* Barry Keoghan sebagai Druig
* Angelina Jolie sebagai Thena
* Kit Harington sebagai Dane Whitman / Black Knight

Selain itu, Haaz Sleiman memegang watak suami Phastos.

## Keluaran
*Eternals* dijadualkan akan ditayangkan di Amerika Syarikat pada 5 November 2021. Sebelum ini dijadualkan tayangan pada 6 November 2020, sebelum beralih ke 12 Februari 2021, dan kemudian ke tarikh November 2021, akibat pandemik COVID-19.

## Rujukan

## Pautan luar
*
Tersuka Tanpa Sengaja (novel)

***Tersuka Tanpa Sengaja*** ialah sebuah novel 2014 oleh penulis novel Malaysia, Pena Kayu, diterbitkan pada 25 Ogos 2014 oleh Idea Kreatif Publication. Ia telah diadaptasikan sebagai sebuah siri drama oleh Astro Ria pada 2015.

## Sinopsis
Kali pertama mereka bertemu, Farhah dituduh mahu mencalarkan kereta Syed Arif. Tak cukup dengan itu, identitinya dicurigai.

“You pandang apa?” sergah Farhah. Dia juga sudah menutup bahagian dadanya mengunakan tangan. Syed Arif membeliakkan mata, tidak percaya dengan tindakan perempuan gedoboh tersebut.

“I tak selera pun nak pandang you. I’m just shocked that you are actually a girl dressed up like a boy.” ​Kali kedua bertemu, Farhah berdress meleret dengan high heel bagai. Tapi, encik Doktor tetap kutuk juga. “You tanpa mekap sangat pucat. I boleh nampak hidung you ni agak kembang. Mata pun agak sepet.” – Doktor Syed Arif.

Sebab itu bila tiba-tiba Syed Arif ajak dia kahwin, Farhah memang tak percaya. Syed Arif tu kacak bukan main, mana nak sepadan dengan dia yang gedoboh itu. Walau di hatinya terbersit rasa indah tapi, dia harus sedar diri. Dia tak cantik dan kisah hidupnya tak seindah mana. "I lebih suka lelaki yang nak kahwin dengan I sebab dia suka I, bukan sebab yang lain.” - Farhah

"Then.. make me fall in love with you. Seduce me.” – Doktor Syed Arif. Goda Syed Arif? Ingat itu kerja senang ke? Farhah tak pandai nak jadi perempuan gedik apatah lagi nak buat lelaki itu jatuh cinta.

“I tak akan sia-siakan you. Janganlah you fikir I ni macam hero-hero dalam novel. Asal kahwin tanpa rela saja, si isteri disia-siakan.” – Doktor Syed Arif.

Boleh percaya ke? Lebih-lebih lagi bila kekasih lama Syed Arif muncul kembali. Katrina Datuk Ahmad Alias tu cantiknya luar biasa. Kuat ke iman tuan doktor? “Sebab dia, you curang, kan? Sebab dia, you lupakan I, kan? Memang dia ni perampas!” – Katrina.

“Farhah bukan perampas. I yang lamar Farhah jadi isteri I”- Doktor Syed Arif. Mampukah Farhah tepis ‘langau’ tercantik abad ini dalam memenangi hati suami sendiri? Sedang dalam keluarga pun dia kalah dengan Katrina, inikan pula dengan ‘suami tanpa cinta’ itu.

## Adaptasi

### Televisyen

*Tersuka Tanpa Sengaja* dikeluarkan pada 2014 oleh Idea Kreatif Publication. Pada tahun 2012, novel ini telah diadaptasikan ke siaran TV melalui drama waktu perdana di Slot MegaDrama pada 7 Disember 2015 di Astro Ria, dibintangi oleh Amar Baharin, Amyra Rosli, Hafreez Adam dan Emma Maembong terbitan Suhan Movies & Trading. 

## Rujukan
Corvoidea

**Corvoidea** adalah satu keluarga super burung dalam order Passeriformes. Ia terdiri dari keluarga berikut:
* Paramythiidae: tit berrypecker dan crested berrypecker
* Psophodidae: whipbird, jewel-babbler dan quail-thrush
* Platysteiridae: wattle-eye dan batis
* Vangidae: vangas
* Malaconotidae: bush-shrike
* Machaerirynchidae: boatbill
* Pityriaseidae: Bornean bristlehead
* Artamidae: butcherbird, currawong dan Magpie Australia (dahulunya dalam Cracticidae)
* Rhagologidae: mottled whistler
* Aegithinidae: burung kunyit
* Campephagidae: cuckooshrike dan triller
* Mohouidae: whitehead
* Neosittidae: sittella
* Eulacestomidae: ploughbill
* Oreoicidae: Australo-Papuan bellbird
* Pachycephalidae: whistler, shrike-thrush, pitohui dan sekutunya
* Laniidae: shrike
* Vireonidae: vireo
* Oriolidae: orioles, figbird dan †piopio (dahulunya Turnagridae)
* Dicruridae: drongo
* Rhipiduridae: Murai gila
* Monarchidae: monarch dan sekutunya
* Corvidae: gagak, magpie, dan jay
* Corcoracidae: white-winged chough dan apostlebird
* Melampittidae: melampitta
* Ifritidae: ifritabird
* Paradisaeidae: Burung cenderawasih

## Rujukan
Anak altar

**Anak [[altar]]** (juga  **budak altar**,  **putra altar/putri altar**) atau **misdinar** (pinjaman , "pembantu misa") adalah lelaki atau perempuan dalam kalangan awam yang dilantik sesebuah gereja untuk membantu paderi-paderi saat mengadakan upacara Perjamuan Suci.

## Penerangan umum
### Peranan
Tugas misdinar antara lain membantu paderi-paderi dalam melakukan perbuatan utama dalam mis, menghantar barangan perjamuan termasuk menuangkan air dan wain serta membawa air cuci tangan para paderi, dan menjadi jurupanduan para jemaah gereja. Keterlibatan mereka ini juga dilihat bertujuan untuk memperkuat iman pribadi dalam kegiatan-kegiatan pengembangan pribadi seperti latihan dasar kepemimpinan), Retret, Out Bond, dan tidak lupa Wisata Rohani.

Pada awal mulanya peranan anak altar merupakan cara yang lazim dalam melibakan diri dalam kegiatan gereja yang membolehkan diri mendapat pentauliahan kepaderian. Orang yang umumnya dipilih untuk peranan ini dalam kalangan lelaki, namun perempuan juga boleh diterima menjawat kini. Mereka yang sudah memegang jawatan ini boleh meneruskan kerja ketika usia lanjut sebagai pelatih atau pembimbing anak-anak altar yang baru masuk setiap penggal baharu (berbeza mengikut mazhab dan gereja tersendiri).

### Kelengkapan (''vestments'')
Suatu pakaian khusus dipakai para anak altar ini tanpa mengira pangkat yang dipegang sesama mereka mahupun jantina diberi nama *cingulum.*

## Kelayakan
Terdapat syarat tertentu yang ditetapkan untuk seseorang awam tidak mengira jantina menjadi misdinar:

* Beragama Katolik
* Di bawah usia 21 tahun - setidak-tidaknya sudah menerima Komuni Pertama sebelum ini
*Bujang
* Ingin menyertai dengan sukarela tanpa sebarang paksaan
* Rajin dan setia dalam bertugas
* Mengetahui secara umum prosedur dan barangan yang digunakan dalam upacara perjamuan - butiran

## Lihat juga

* Akolit - jawatan setaraf dalam mazhab-mazhab gereja Anglikan dan Lutheran,

## Rujukan
Suri Hati Mr. Pilot (novel)

***Suri Hati Mr. Pilot*** ialah sebuah novel 2016 oleh penulis novel Malaysia, Dyla Dyna diterbitkan pada April 2016 oleh Kaki Novel. Ia telah diadaptasikan sebagai sebuah siri drama oleh Astro Ria pada 2016.

## Sinopsis
Pertemuan Ejaz, Mr. Pilot dan Warda membuka semula lembaran kisah dua tahun lalu. Peristiwa yang menyebabkan Warda dibuang keluarga atas kebodohan sendiri yang terlalu taasub dengan cinta Muslim!

Getar yang hadir buat jiwa Warda dan Ejaz kalut sendiri. Ejaz diasak cemburu dengan kehadiran Daniel dan Razif yang turut menyimpan perasaan istimewa pada Warda. Akhirnya dia nekad! “Ejaz nak kahwin dengan Warda. Kalau boleh secepat mungkin. Tak payah bertunang, Ejaz nak terus bernikah aje!”

Perkahwinan yang terbina mula menimbulkan bibit cinta di hati mereka. Namun tika bahagia berada di puncak, Muslim kembali menuntut cinta. Inara mula menyusun rencana. Ejaz mula diburu curiga. Hubungan yang retak menanti belah akhirnya runtuh saat satu kemalangan menimpa Ejaz dan meragut pergi semua impian dan cintanya buat Warda dan dunia penerbangan. Masih adakah lagi bahagia buat mereka? Layakkah Warda menjadi suri hati buat Mr. Pilotnya? Atau akan menjadi racun berbisa pada kebahagiaan Ejaz? “Layakkah aku menjadi suri hati buatnya?”

## Adaptasi

### Televisyen

*Suri Hati Mr. Pilot* telah diadaptasikan ke siaran TV melalui drama waktu perdana di Slot MegaDrama pada 10 Oktober 2016 di Astro Ria, dibintangi oleh Fattah Amin dan Neelofa. Drama ini berjaya memegang rekod penarafan paling tinggi, iaitu sebanyak 9.5 juta dalam sejarah drama Malaysia. Ia turut melahirkan sebuah telefilem khas Aidilfitri, *Suri Hati Mr. Pilot Raya*.

## Rujukan
Playboy Itu Suami Aku?!

***Playboy Itu Suami Aku*** ialah sebuah novel 2013 oleh penulis novel Malaysia, Suri Ryana, diterbitkan pada April 2013 oleh Penerbitan Kaki Novel Sdn Bhd. Ia telah diadaptasikan sebagai sebuah siri drama oleh TV3 pada 2013.

## Sinopsis
“Kurang asam betul! Dahlah simbah aku dengan air lopak, tak mintak maaf langsung! Blah macam tu aje” Itulah permulaan segala-galanya. Kehidupan Afina tidak pernah aman semenjak mengenali playboy itu. Seorang playboy yang kerap kali membuatkan dia panas hati. Raja Adrian Benjamin atau nama ‘manja’ yang diberikan oleh Afina, King of Crocodile memang menguji tahap kesabaran seorang gadis nerd yang tidak mempunyai penampilan menarik seperti Afina.

Pertemuan Afina dengan Puan Sri Zahida, ibu kepada Raja Adrian semasa menolong rakannya menggubah bunga di majlis hari jadi cucu Puan Sri benar-benar melontarkan gadis ini ke lembah yang lebih mencabar. Sikap Puan Sri yang nekad untuk bermenantukannya membuatkan gadis itu buntu. Tambahan pula dia sedar yang adik kembarnya, Afisya adalah salah seorang teman wanita Raja Adrian Benjamin.

Afina dan Adrian, mulanya membantah dan menolak habis-habisan untuk disatukan. Akhirnya mereka bersetuju kerana masing-masing punya agenda tersendiri. Afina terlibat dalam kemalangan dan tersedar dari koma sebagai penghidap amnesia. Lebih malang lagi apabila dia tidak langsung mengenali Adrian, suaminya sendiri. Terkejut besar gadis itu apabila mengetahui yang dia sudah berkahwin! Dengan seorang playboy pulak tu!

Bagi Adrian, Afina sekarang berbeza dengan Afina yang dulu. Afina telah berubah menjadi seorang yang lebih kasar dan tidak lagi mudah untuk dibuli seperti dahulu. Mereka kerap kali bertegang urat dan saling membuli hingga memutikkan bunga-bunga cinta di taman hati masing-masing.

Tapi, di saat mereka asyik menyulam cinta, Afina harus meninggalkan lelaki itu dan pergi jauh dari hidup Adrian. Apakah yang memaksa gadis itu meninggalkan lelaki yang dicintainya separuh mati itu? Adrian pula, setelah ditinggalkan buat kali kedua dalam hidupnya, dapatkah dia memaafkan wanita yang dicintainya? “Playboy itu suami aku?! Biar betul!”

## Adaptasi

### Televisyen

*Playboy Itu Suami Aku* telah diadaptasikan ke siaran TV melalui drama waktu perdana di Slot Akasia pada 	11 November 2013 di TV3, dibintangi oleh Fattah Amin dan Nur Risteena sebagai pelakon utama.

## Rujukan
Topeng pembedahan

**Topeng pembedahan**, **topeng muka**, **pelitup muka** atau sekadar **pelitup** (), atau **sungkup muka** dipakai oleh pakar kesihatan semasa pembedahan atau perawatan untuk  mengelakkan sebarang kemungkinan jangkitan dari mulut pengguna dengan menangkap bakteria yang terkeluar dalam titisan cecair dan aerosol daripada mulut dan hidung pemakai. Topeng ini tidak direka untuk melindung pemakai daripada menyedut bakteria bawaan udara atau zarah virus dan kurang berkesan daripada respirator, seperti topeng N95 atau NIOSH, yang memberi lebih baik perlindungan disebabkan bahannya, bentuk dan pengadang yang ketat.

Barang ini kerap digunakan oleh orang awam sepanjang tahun di negara-negara Asia Timur seperti China, Jepun dan Korea Selatan sebagai cara mengurangkan peluang menyebar penyakit bawaan udara dan mencegah bernafas dalam zarah debu bawaan udara yang tercipta oleh pencemaran udara. Tambahan pula, topeng pembedahan telah menjadi kenyataan fesyen, terutamanya dalam budaya Asia Timur semasa dikukuh oleh popularitinya dalam budaya pop Jepun dan Korea yang mempunyai impak yang besar terhadap budaya belia Asia Timur. Lebih terkini, disebabkan peningkatan masalah asbut di Asia Selatan dan Tenggara, topeng pembedahan dan topeng muka penapisan udara kini lebih kerap digunakan di bandar utama di Thailand, India dan Nepal apabila kualiti udara merosot sehingga tahap toksik. Tambahan pula, topeng muka digunakan di Indonesia, Malaysia dan Singapura semasa musim jerebu Asia Tenggara. Topeng gaya pembedahan penapisan udara agak terkenal di seberang Asia dan akibatnya, banyak syarikat mengeluarkan topeng yang bukan sahaja mencegah bernafas dalam zarah debu bawaan udara tetapi juga berfesyen.

## Lihat juga
* Topeng debu

## Rujukan
Asid dipikolinik

**Asid dipikolinat** (**PDC** atau **DPA)** ialah satu sebatian kimia. Ligan dipikolinat termasuk jenis ligan tridentat dengan tiga atom donor pasangan elektron, yaitu N (nitrogen) dan 2 buah atom O (oksigen). Kerena memiliki lebih dari satu atom donor, ligan dipikolinat termasuk ligan jenis pengkhelat (sepit). Dipikolinat ini banyak ditemukan dalam beberapa senyawa alami sebagai suatu produk degradasi oksidatif dari vitamin, koenzim, dan alkaloid, serta merupakan suatu komponen dari asid fulvik. Asam dipikolinat juga menunjukkan mempunyai beberapa fungsi biologis, diantaranya adalah kemampuan untuk aktivasi-inaktivasi dari beberapa metaloenzim, penghambat transfer elektron dan oksidasi LDL. Akhirnya, asid dipikolinat menjadi salah satu ligan yang paling sesuai untuk senyawa farmakologikal yang aktif, karena sifatnya yang rendah toksisitas dan amfofilik. Turunan asid karboksilat dan piridin telah banyak ditemukan kegunaannya dalam bidang kimia analitik dan sebagai penghambat korosi. Suatu asid dengan gugus karboksilat yang bertetangga dengan atom nitrogen berperan dalam suatu pembentukan reaksi kompleks dengan ion kalsium. Asid  dipikolinat merupakan penyusun utama dari bakteri spora, menyumbang 5-12% dari berat spora.  Asam dipikolinat dipercaya merupakan faktor utama yang berperan dalam melindungi spora dari panas dan radiasi UV. Senyawa ini juga berperan untuk menjaga kestabilan dan pertumbuhan spora. Asid dipikolinat dalam sistem biologis, dipelajari pertama kali oleh Udo tahun 1936. Keberadaan asid dipikolinat pada spora bakteri dipelajari oleh Powell pada tahun 1953. Molekul ini juga terdapat pada beberapa jamur. Molekul ini tidak bereaksi dalam beberapa perubahan kimia, karena sifatnya yang inert dan tidak reaktif, tetapi mendapat perhatian yang lebih dalam bidang biologi, karena keberadaannya pada spora bakteri. Molekul DPA juga merupakan suatu agen pengkelat yang utama, sifat ini telah dipelajari dalam pergeseran kesetimbangan *chiral-induced*, yang dikenal juga sebagai efek Pfeiffer. Efek ini telah digunakan untuk membuktikan kemampuan optis dari kelat ion dipikolinat dengan beberapa logam lanthanida.

## Rujukan

## Pautan luar

* JPL Develops High-Speed Test to Improve Pathogen Decontamination at JPL.
* Spotting Spores at Astrobiology Magazine.
Requiem

**Requiem** merupakan suatu misa khusus diamalkan dalam mazhab Kristian Roman Katolik dengan bertujuan mendoakan kedamaian kekal jiwa-jiwa dari orang yang telah meninggal sebelum si mati dikebumikan ataupun dimakamkan. 

## Kalender liturgi
Dalam kalender liturgi Gereja Katolik, Peringatan Arwah Semua Orang Beriman ditetapkan 2 November.. Pada tarikh tersebut, seluruh gereja akan mengadakan misa bagi kedamaian kekal jiwa-jiwa dari orang yang telah meninggal dunia.

## Rujukan

## Pautan luar
* Online Guide to Requiem
Magpie

**Magpie** adalah burung dalam keluarga Corvidae (gagak). Magpie Eurasia hitam dan putih secara meluas dianggap sebagai salah satu haiwan paling bijak di dunia dan salah satu dari beberapa haiwan bukan mamalia yang boleh mengecam diri sendiri dalam ujian cermin. Selain dari anggota dalam genus *[[Pica (genus)|Pica]]*, corvid yang dianggap sebagai magpie adalah dari genus *[[Cissa (genus)|Cissa]]*. 

Magpie dalam genus *Pica* secara umumnya boleh ditemui di Eropah, Asia dan barat Amerika Utara, di mana populasinya juga kini ditemui di Tibet dan tanah tinggi di India, i.e. Ladakh (Kargil dan Leh) dan Pakistan.  Magpie dari genus *Cyanopica* boleh ditemui di Asia Timur dan juga Semenanjung Iberia. Burung-burung yang dipanggil sebagai magpie di Australia, bagaimanapun tiada kaitan dengan magpie di seluruh dunia (lihat magpie Australia).

## Senarai spesies kelompok

**Magpie Holarctic (hitam dan putih)**
*Genus *[[Pica (genus)|Pica]]*
** Magpie Eurasia, *Pica pica*
** Magpie paruh hitam, *Pica hudsonia* (may be conspecific with *P. pica*)
** Magpie paruh kuning, *Pica nuttalli* (may be conspecific with *P. (pica) hudsonia*)
** Magpie Asir, *Pica asirensis* (may be conspecific with *P. pica*)
** Magpie Maghreb, *Pica mauritanica* (may be conspecific with *P. pica*)
** Magpie Korea, *Pica sericea* (may be conspecific with *P. pica*)

**Magpie Oriental (biru/hijau)**
*Genus *[[Urocissa]]*
** Magpie biru Taiwan, *Urocissa caerulea*
** Magpie biru paruh merah, *Urocissa erythrorhyncha*
** Magpie biru paruh kuning, *Urocissa flavirostris*
** Magpie sayap putih, *Urocissa whiteheadi*
** Magpie Biru Sri Lanka, *Urocissa ornata*
*Genus *[[Cissa (genus)|Cissa]]*
** Magpie hijau, *Cissa chinensis*
** Magpie hijau Indochina, *Cissa hypoleuca*
** Magpie hijau Jawa, *Cissa thalassina*
** Magpie hijau Borneo, *Cissa jefferyi*

**Magpie Sayap Azure**
*Genus *[[Cyanopica]]*
** Magpie sayap lazawardi, *Cyanopica cyanus*
** Magpie Iberia, *Cyanopica cooki*

## "Magpie" lain
*Magpie hitam, *Platysmurus leucopterus*, adalah seekor treepie; dan bukannya seekor magpie mahaupun jay. Treepie adalah satu kumpulan berbeza dengan corvid meskipun luarannya menyerupai magpie.
*Magpie Australia, *Cracticus tibicen*, walaupun mempunyai belang hitam dan putih seperti seekor magpie Eropah. Ia adalah anggota keluarga Artamidae dan bukan seekor corvid.

## Galeri

Thimindu 2010 02 20 Sinharaja Sri Lanka Blue Magpie 1.jpg|Magpie Biru Sri Lanka
Cissa hypoleucor concolor qtl1.jpg|Magpie Hijau Indochina
Blauelester donana.jpg|Magpie Iberia
Pica nuttalli.jpg|Magpie Paruh Kuning


## Rujukan

## Bibliografi
* Ericson, Per G. P.; Jansén, Anna-Lee; Johansson, Ulf S. & Ekman, Jan (2005): Inter-generic relationships of the crows, jays, magpies and allied groups (Aves: Corvidae) based on nucleotide sequence data. *Journal of Avian Biology* **36**: 222–234.
* Lee, Sang-im; Parr, Cynthia S.; Hwang, Youna; Mindell, David P. & Choe, Jae C. (2003): Phylogeny of magpies (genus ''Pica'') inferred from mtDNA data. *Molecular Phylogenetics and Evolution* **29**: 250–257.

## Bacaan lanjut
*

## Pautan luar
*Magpie videos, photos and sounds  on the Internet Bird Collection
Tundukkan Playboy Itu

***Tundukkan Playboy Itu*** ialah sebuah novel 2015 oleh penulis novel Malaysia, Anjell, diterbitkan pada Mei 2015 oleh Penulisan 2U. Ia telah diadaptasikan sebagai sebuah siri drama oleh TV3 pada 2016.

## Sinopsis
Hanya dua syarat untuk wanita yang bercita-cita mendampingi si kacak, Harraz Naufal. Cantik dan seksi. Sebab itulah Harraz tak suka perempuan bertudung. Tapi datang pula Nurin Areesa yang bergaya Muslimah, entah macam mana boleh tersesat masuk temuduga di syarikat Harraz.

“I tak rasa I boleh terima you kerja kat kompeni ini. Tapi… kalau you buka tudung you, I akan terima you kerja.” - Harraz Naufal. Bagi Nurin, itu permintaan selamba yang minta gigi kena terajang sampai jongang! Okey... Mungkin jawatan arkitek itu bukan rezekinya. Mamat berlagak itu terlalu sombong. Mungkin doa ini sesuai supaya Harraz tahu bumi yang dia hidup ini bukannya milik dia seorang!

“Saya berdoa semoga encik jatuh cinta dan berkahwin dengan perempuan bertudung nanti.” - Nurin Areesa. Bagaikan dimakbulkan pula doa Nurin itu. Hanya kerana mata, Harraz terpaut dengan seorang model misteri yang bertudung. Sampai termimpi-mimpi Harraz dibuatnya sedangkan dia tak pernah tahu rupa paras sebenar gadis itu. Hanya kerana panahan mata, jiwa buaya Harraz serius tertunduk. Gila! Lagi gila jiwanya dengan kerenah Nurin yang sering buatkan dia jadi bukan dirinya.

Datang pula mummy Harraz bertemu dengan Nurin. Permintaannya buatkan Nurin terlopong tiga saat. “Tundukkan Harraz. Tundukkan playboy itu.” – Puan Sri Rosell. Tundukkan Harraz? Mampukah Nurin? Dan akan tertundukkah Harraz hanya kerana Nurin?

## Adaptasi

### Televisyen

*Tundukkan Playboy Itu* telah diadaptasikan ke siaran TV melalui drama waktu perdana di Slot Akasia pada 17 Februari 2016 di TV3, dibintangi oleh Hafidz Roshdi dan Uqasha Senrose sebagai pelakon utama.

## Rujukan
Gerbang Harapan Indah (Transjakarta)

**Gerbang Harapan Indah** ialah sebuah stesen BRT Transjakarta yang terletak di Jalan Boulevard Harapan Indah, Kelurahan Medan Satria, Medan Satria, Raya Bekasi. Stesen BRT ini merupakan stesen Koridor 2.

## Tempat sekitar
* Kota Harapan Indah

## Pautan luar
* Situs web Transjakarta
* Peta Koridor & Rute Transjakarta
Bubble Guppies

***Bubble Guppies*** adalah sebuah siri animasi televisyen Kanada dan Amerika Syarikat yang dicipta oleh Jonny Belt dan Robert Scull. Siri ini pertama kali disiarkan pada 24 Januari 2011 di Nickelodeon. Rancangan ini diterbitkan oleh Nickelodeon Animation Studio, dengan animasi rancangan diterbitkan oleh WildBrain Entertainment (Musim 1), Nelvana (Musim 2 - Musim 4) dan Jam Filled Toronto (Musim 5 - Musim 6).

Bubble Guppies direhatkan selama hampir 3 tahun pada 17 Oktober 2016. Pada 4 Jun 2019, Nickelodeon mengumumkan Bubble Guppies akan diperbaharui untuk musim kelima dan episode pertamanya pada 23 September 2019.

## Episod

### Gambaran keseluruhan siri
Hawaii dan Perang Saudara Amerika

Selepas meletusnya Perang Saudara Amerika, Kerajaan Hawaii di bawah Raja Kamehameha IV bertitah mengisytiharkan keberkecualian pada  26&nbsp;Ogos 1861. Namun, ramai orang Hawaii asli dan Amerika kelahiran Hawaii (kebanyakannya keturunan mubaligh Amerika), di luar negara dan di dalam pulau, berkhidmat dalam rejimen tentera pelbagai negeri di Kesatuan dan Gabungan.

## Dasar kerajaan

Selepas meletusnya Perang Saudara Amerika, Hawaii bimbang dengan kemungkinan serangan oleh privatir Gabungan di Pasifik. Terdapat bahas dalam kerajaan Hawaii tentang tindakan yang terbaik. Menteri Hal Ehwal Luar Negeri Robert Crichton Wyllie menyokong untuk mengisytiharkan keberkecualian, berikutan satu yang dibuat oleh raja sebelum ini Raja Kamehameha III semasa Perang Krimea pada tahun 1854, manakala Raja Kamehameha IV dan Menteri Kewangan David L. Gregg takut akibat diplomatik mengiktiraf kedudukan sedang berperang Negeri-negeri Gabungan Amerika dan pada awalnya keberatan mengambil risiko membuat Amerika Syarikat marah dengan mana-mana bentuk pengiktirafan Gabungan. Selepas United Kingdom dan Perancis mengisytiharkan keberkecualian dalam pertempuran tersebut, Raja, dan Gregg berlembut.

Pada 26&nbsp;Ogos 1861, Raja Kamehameha IV berkenan menandatangani perisytiharan rasmi keberkecualian.

## Lihat juga
*Hubungan Kerajaan Hawaii–Amerika Syarikat

## Rujukan

## Bibliografi
*
*
*
*
*
*
*
*
*
*
*

## Bacaan lanjut
*
*
*

## Pautan luar

*
*
* Hawaii's involvement in the Civil War, Town Square, Hawaii Public Radio (audio) - By Beth-Ann Kozlovich, July 4, 2013, interview with Anita Manning, Nanette Napoleon and Justin Vance.
*
*
Akolit

**Akolit** () adalah salah satu jawatan dalam mazhab Kristian Gereja Barat yang bertujuan sebaga melayani meja altar iaitu membantu paderi dan diaken dalam melaksanakan perjamuan; termasuk membawa barangan perjamuan ke meja altar untuk disediakan sebelum misa serta melayani komuni baik di dalam ataupun luar sesi Ekaristi.  Jawatan ini sendirinya dapat diduduki oleh seorang awam.

Peranan akolit sangat penting dalam sistem organisasi gereja mazhab Barat - setiap calon diaken atau paderi harus terlebih dahulu menjabat sebagai lektor atau akolit, malah ada juga akolit yang berpeluang berkhidmat sebagai pegawai istana atau seitausaha Paus. Akolit juga boleh mentakhtakan Sakramen Mahakudus dalam situasi darurat; namun, mereka tidak boleh memberkati umat dengan Sakramen Mahakudus sepertimana yang dibolehkan untuk para paderi. 

Jawatan ini dicatat sudah ada dalam gereja sejak abad ke-3 - ia pertama kali disebutkan dalam catatan sejarah di Roma pada tahun 251 M.

## Lihat juga

* Anak altar - jawatan setaraf dalam mazhab gereja Roman Katolik

## Rujukan
Tentera Darat Diraja

* Tentera Darat Diraja Kemboja
* Tentera Darat Diraja Thailand
* Tentera Darat Diraja Brunei
* Tentera Darat Diraja Malaysia
* Tentera Darat Diraja Itali
Kalendar pilihan raya negara 2020

Ini adalah pilihan hari negara-negara yang berlaku tahun ini.

## Jadual

### Januari

* 11 Januari: Taiwan, pilihan raya Presiden dan Parlimen
* 26 Januari: Peru, pilihan raya Parlimen

### Februari

* 8 Februari: Ireland, pilihan raya Parlimen

### Mac

* 29 Mac: Mali, pilihan raya Parlimen (pusingan pertama)

### April

* 19 April: Mali, pilihan raya Parlimen (pusingan kedua)

### Mei
### Jun
### Julai
### Ogos
### September
### Oktober

### November

* 3 November: Amerika Syarikat, pilihan raya Presiden dan Kongress; Dewan Perwakilan dan Dewan Senat

### Disember

## Rujukan

## Pautan luar
* IFES Election Guide – Elections
* National Democratic Institute – Electoral Calendar
Wang Xiaodong

**Wang Xiaodong** (Bahasa Cina: 王晓东; pinyin: *Wáng Xiǎodōng*, lahir pada Januari 1960) adalah ahli politik China dan Gabenor Hubei semasa. Pada asalnya dari wilayah Jiangxi, Wang menghabiskan kerjayanya di wilayah asalnya dan di Guizhou. Dia dipindahkan ke Hubei pada tahun 2011.

## Biografi
Wang dilahirkan di Xinfeng, wilayah Jiangxi. Wang menyertai Parti Komunis China pada bulan Januari 1983. Beliau juga adalah lulusan dari Universiti Jiangxi dalam ijazah falsafah Marxis. Beliau memulakan kerjayanya di luar bandar di wilayah Jiangxi, kemudian bekerja sebagai birokrat parti di Jawatankuasa Pejabat Umum Jiangxi, suruhanjaya sosial dan pendidikan Jiangxi, pejabat penyelidikan dasar wilayah, dan pengarah pejabat umum parti Guizhou. Beliau menjadi anggota Jawatankuasa Tetap Guizhou pada Disember 2000 serta sebagai ketua parti Guiyang, pada bulan Mei 2007 beliau menjadi Timbalan Gabenor Guizhou.

Pada bulan Disember 2011, beliau menjadi ahli Jawatankuasa Tetap parti Hubei, kemudian menjadi timbalan gabenor eksekutif Hubei. Pada April 2016, beliau dinamakan timbalan ketua parti Hubei. Selepas berkhidmat selama lebih 16 tahun di sebuah jawatan timbalan menteri wilayah, Wang dinaikkan pangkat kepada Pemangku Gabenor Hubei pada bulan September 2016.

Sebagai gabenor Wilayah Hubei, Wang telah terlibat dalam respon terhadap wabak koronavirus Wuhan 2019-20.

## Rujukan

## Pautan luar

*Biografi Komrad Wang Xiaodong 中国经济网 10 Mei 2014.
Jay

**Jay** merupakan beberapa spesies burung passerine dalam keluarga burung Gagak, Corvidae yang bersaiz sederhana, biasanya berwarna warni dan bising. Nama-nama *jay* dan *[[magpie]]* kadang kala boleh bertukar silang. Contohnya, magpie Eurasia dilihat berkait rapat dengan jay Eurasia berbanding magpie Biru dan magpie Hijau dari Asia Timur, di mana jay Biru tidak ada kaitan langsung.

## Sistematik dan spesies
Jay bukannya satu kumpulan monopiletik. Bukti-bukti anatomi dan molekular membuktikan ia boleh dibahagikan kepada jurai-jurai Amerika dan Dunia Lama (termasuk jay tanah dan piapiac), sementara jay tanah dalam genus *Perisoreus* membentuk kumpulan mereka sendiri.  Magpie Hitam yang dahulunya dipercayai berkait dengan jay, kini dikelaskan sebagai seekor treepie. Jay Jambul (*Platylophus galericulatus*) secara tradisinya diletakkan di sini tetapi kedudukannya kekal tidak diselesaikan; ia tidak kelihatan sebagai seekor *corvid* sama sekali. 

### Jay Dunia Lama ("perang")

### Jay kelabu

### Jay Amerika

## Rujukan

## Pautan luar
*Jay videos on the Internet Bird Collection
*
Liga Nasional

**Liga Nasional**, juga dikenali sebagai **Liga EFL Dua** atau **Liga Vanarama** sebab penajaan ialah salah satu daripada kelas liga tertinggi dalam Sistem Liga Nasional dan kelima dalam Sistem liga bola sepak Inggeris. Walaupun kesemua kelab dalam empat divisyen teratas dalam bola sepak England merupakan kelab profesional, Liga Nasional mempunyai campuran kelab profesional dan separa profesional. Liga Nasional merupakan divisyen terendah dalam piramid bola sepak England yang dianjurkan pada tahap nasional. Liga ini dahulunya dikenali sebagai Conference National sehingga diberi nama baru Liga Nasional pada musim 2015 - 16.
National Board of Review

**The National Board of Review of Motion Pictures** ialah sebuah organisasi di Amerika Syarikat yang berdedikasi untuk membincangkan dan memilih apa yang ahli anggap sebagai karya filem terbaik setiap tahun. 

## Kategori anugerah

* Best Film + Top 10 Films
* Best Director
* Best Actor
* Best Actress
* Best Supporting Actor
* Best Supporting Actress
* Best Acting by an Ensemble
* Breakthrough Performance
* Best Adapted Screenplay
* Best Original Screenplay
* Best Animated Film
* Best Documentary Film
* Best Foreign Language Film
* Spotlight Award
* Best Family Film
* Top 5 Documentaries
* Best Directorial Debut
* Best Animated Feature
* Top 10 Independent Films
* Best Juvenile Performance
* NBR Freedom of Expression
* Special Filmmaking Achievement
* Top Five Foreign Language Films
* Special Achievement in Producing
* William K. Everson Film History Award
* Career Achievements in Production: Cinematography, Music, FX

## Lihat juga
* Motion Picture Production Code

## Rujukan

## Pautan luar

*
Brookings Institution

**Brookings Institution** ialah kumpulan penyelidikan Amerika ditubuhkan pada tahun 1916 di Think Tank Row di Washington, DC  Ia menjalankan penyelidikan dan pendidikan dalam sains sosial, terutamanya dalam ekonomi, dasar metropolitan, tadbir urus, dasar luar, ekonomi global, dan pembangunan ekonomi. Misi yang dinyatakan ialah untuk "memberikan cadangan yang inovatif dan praktikal yang memajukan tiga matlamat yang luas: mengukuhkan demokrasi Amerika, memupuk kebajikan dan keselamatan ekonomi dan sosial semua rakyat Amerika, dan memastikan sistem antarabangsa yang lebih terbuka, selamat, makmur dan koperasi." 

Brookings mempunyai lima program penyelidikan di kampus Washington, DC (Kajian Ekonomi, Dasar Asing, Kajian Tadbir Urus, Ekonomi dan Pembangunan Global, dan Dasar Metropolitan di Doha, Qatar (Pusat Brookings Doha); Beijing, China (Pusat Brookings-Tsinghua untuk Dasar Awam); dan New Delhi, India (Brookings India). 

## Rujukan

### Petikan

### Sumber

* Abelson, Donald E. *Do Think Tanks Matter?: Assessing the Impact of Public Policy Institutes* (2009).
* Weidenbaum, Murray L. *The Competition of Ideas: The World of the Washington Think Tanks* (2011).

## Pautan luar
*  
*    
* Think Tank Rankings 
*  
* Second Statement on Post-War Iraq at NewAmericanCentury.org 
*
Agensi Tenaga Antarabangsa

**Agensi Tenaga Antarabangsa** (**IEA**; ) ialah sebuah pertubuhan antara kerajaan yang berpangkalan di Paris ditubuhkan dalam rangka Organisasi Kerjasama Ekonomi dan Pembangunan (OECD) pada tahun 1974 berikutan krisis minyak 1973 . IEA pada mulanya didedikasikan untuk bertindak balas terhadap gangguan fizikal dalam pembekalan minyak, serta berfungsi sebagai sumber maklumat mengenai statistik mengenai pasaran minyak antarabangsa dan sektor tenaga lain. 

IEA bertindak sebagai penasihat dasar untuk negara-negara anggotanya, tetapi juga bekerja dengan negara-negara bukan anggota, terutama China, India, dan Rusia. Mandat Badan telah diperluaskan untuk fokus pada "3E", dasar tenaga berkesan: keselamatan tenaga, pembangunan ekonomi, dan perlindungan alam sekitar. Yang terakhir berfokus pada mitigasi perubahan iklim. IEA memiliki peranan luas dalam mempromosikan sumber tenaga alternatif (termasuk tenaga boleh diperbaharui), dasar tenaga rasional, dan kerjasama teknologi tenaga multinasional.

Negara-negara ahli IEA harus mempertahankan tingkat stok minyak keseluruhan yang setara dengan sekurang-kurangnya 90 hari dari import bersih tahun sebelumnya. Pada akhir Julai 2009, negara-negara anggota IEA memiliki cadangan minyak gabungan hampir 4.3 bilion tong (680,000,000 m3).

Pada 1 September 2015, Fatih Birol memegang jawatan sebagai Pengarah Eksekutif yang baru, menggantikan jawatan bekas Menteri Urusan Ekonomi Belanda, Maria van der Hoeven.

## Rujukan

## Bibliografi
* 

## Pautan luar

*International Energy Agency
*History and decision establishing an International Energy Agency
*World Energy Outlook
*IEA's Database of Energy Efficiency Policies and Measures
*IEA's Database of Climate Change Policies and Measures
*IEA Energy in Buildings and Communities Programme (EBC, formerly ECBCS)
Vince (album Vince)

**Vince** adalah merupakan album debut studio juara sulung *[[Akademi Fantasia Musim 1]]*, Vince Chong. Album ini diterbitkan selang enam bulan selepas kemenangannya di program realiti TV popular tersebut.  Lagu *Mengapa Harus Cinta* juga turut layak mara ke pentas *[[Anugerah Juara Lagu ke-19]] dan Dua buah lagu Vince lain menerusi Andai Kau Mengerti telah digunakan sebagai runut bunyi drama filem tempatan iaitu Salina (TV3) dan [[Sembilu 2005]] (debut pertama Vince berlakon filem arahan Dato Yusof Haslam)* 

## Senarai runut

## Rujukan
Rimba Hawai

**Rimba Hawai** atau **melodious laughingthrush** (*Garrulax canorus*) adalah satu spesies burung passerine dari keluarga Leiothrichidae. Burung ini adalah satu spesies burung sangkar yang popular kerana siulannya yang menarik.

## Rujukan

*MacKinnon, John & Phillipps, Karen (2000) *A Field Guide to the Birds of China*, Oxford University Press, Oxford.
*Pratt, H. Douglas; Bruner, Philip L. & Berrett, Delwyn G. (1987), *A Field Guide to the Birds of Hawaii and the Tropical Pacific*, Princeton University Press, Chichester.
*Robson, Craig (2002) *A Field Guide to the Birds of South-East Asia*, New Holland Publishers (UK) Ltd., London.

## Pautan luar
*Oriental Bird Images - hwamei
* Hwamei videos on the Internet Bird Collection
Persatuan Universiti Amerika

**Persatuan Universiti Amerika** (**AAU**) ialah pertubuhan universiti penyelidikan Amerika yang dikhususkan untuk mengekalkan sistem penyelidikan dan pendidikan akademik yang kuat. Ditubuhkan pada tahun 1900, ia terdiri daripada 63 universiti di Amerika Syarikat (baik awam dan swasta) dan 2 universiti di Kanada. Keahlian AAU ialah melalui undangan dan memerlukan undi afirmatif dari tiga perempat anggota semasa. 

## Ahli

### Awam (34)

### Swasta (26)

### Kanada (2)
* Universiti McGill (1926)
* Universiti Toronto (1926)

## Rujukan

## Pautan luar
*
Janji Vince (album)

**Janji Vince** adalah merupakan album studio kedua penyanyi Vince Chong yang dihasilkan pada tahun 2005. Ini merupakan album studio rakaman terakhirnya bersama Maestro Records sebelum berakhirnya kontrak beliau bersama syarikat rakaman tersebut. 

## Senarai runut

## Rujukan
Alec Guinness

**Sir Alec Guinness**,  (lahir **Alec Guinness de Cuffe**; 2 April 1914&nbsp;– 5 Ogos 2000) merupakan seorang pelakon kelahiran England, United Kingdom

Beliau telah memenangi satu Anugerah Akademi, satu Anugerah BAFTA, satu Anugerah Golden Globe serta satu Anugerah Tony. Beliau dikurniakan anugerah kesateriaan *[[Knight Bachelor]]* oleh Ratu Elizabeth II atas jasanya kepada bidang kesenian.
## Biografi
### Awal hidup
### Penceburan lakonan teater
### Semasa Perang Dunia Kedua
### Kerjaya filem lanjut
### Senja hidup
## Filemografi
## Rujukan

## Pautan luar
* 
* 
* 
* 
*
Kronologi Cinta (album Vince)

**Kronologi Cinta** adalah merupakan album studio keempat penyanyi Vince Chong. Album ini adalah album pertamanya bersama New Southern Records dan juga adalah merupakan album terbaharu beliau setelah hampir dua tahun tidak menerbitkan sebarang album selepas *[[Percayalah Sayang (album Vince)|Percayalah Sayang]]* pada 2007. 

## Senarai runut

## Rujukan
Percayalah Sayang (album Vince)

**Percayalah Sayang** adalah merupakan album studio ketiga penyanyi Vince Chong yang dihasilkan pada tahun 2007. Ini juga adalah merupakan album rakaman terakhir beliau bersama EMI sebelum kontraknya berakhir. 

## Senarai runut

## Rujukan
Quentin Blake

Sir **Quentin Saxby Blake**, CBE, FCSD, FRSL, RDI (lahir 16 Disember 1932) ialah seorang pengilustrasi dan pelukis komik dari England, United Kingdom. Beliau dikenali melalui kolaborasi bersama dalam pengkaryaan buku-buku tertentu, terutamanya buku yang dikarang oleh Roald Dahl.

Sumbangan berlanjutan beliau yang banyak dalam pengkaryaan sastera anak-anak membawa kepada peraihan Anugerah Hans Christian Andersen pada tahun 2002. Beliau turut dikurniakan gelaran Sasterawan Anak-Anak United Kingdom (*[[Children's Laureate]]*) dari tahun 1999 sehingga tahun 2001.

## Rujukan

## Pautan luar
*  (current); 
* 
* Profil beliau kelolaan British Council
Lapangan Terbang Antarabangsa Faa'a

**Lapangan Terbang Antarabangsa Fa'a'ā** (), juga dikenali sebagai **Lapangan Terbang Antarabangsa Tahiti** , ialah lapangan terbang antarabangsa Polinesia Perancis, yang terletak di komun Fa'a'ā, di pulau Tahiti. Ia terletak  barat daya Papeete, ibu negara kolektiviti luar negara ini. Ia dibuka pada tahun 1960. Pengangku udara rantau Air Tahiti dan pengangkut udara antarabangsa Air Tahiti Nui berpangkalan di lapangan terbang ini.

## Gambaran keseluruhan
Lapangan Terbang Antarabangsa Fa'a'ā berkhidmat sebagai penerbangan domestik dan antarabangsa. Air Tahiti mempunyai penerbangan harian ke kebanyakan pulau lain di Polinesia Perancis dan satu perkhidmatan antarabangsa ke Kepulauan Cook. Terdapat penerbangan antara benua ke Chile, Perancis Metropolitan, Jepun, New Zealand dan Amerika Syarikat. Lapangan terbang ini di Tahiti, iaitu sebuah pulau dalam Kepulauan Windward, bahagian timur Kepulauan Masyarakat. Disebabkan rupa bumi yang terhad, daripada menaikkan tanah pertanian bercerun yang terbentang luas, lapangan terbang ini dibina pada mulanya di tanah tebus guna di terumbu karang hanya di luar pesisir.

Lapangan terbang ini dikendalikan oleh Setil Aéroports dan mempunyai satu landasan kapal terbang , yang boleh menampung pesawat sehingga saiz Boeing 747 dan Airbus A380.

## Penerbangan dan destinasi
### Penumpang

## Lalu lintas

## Rujukan

## Pautan luar
* 
*Aéroport de Tahiti – Faa'a (Union des Aéroports Français) 
*
*